
1ο Συνέδριο ΑΛΜΑ ΑμεΑ
«ΑΛΜΑ στη νευροδιαφορετικότητα – Από τη διάγνωση στην κοινωνική ένταξη»

Το «ΑΛΜΑ» - Πανελλήνιος Σύλλογος Προσαρμοσμένων Δραστηριοτήτων διοργανώνει το 1ο Συνέδριο ΑΛΜΑ ΑμεΑ, με τίτλο «ΑΛΜΑ στη νευροδιαφορετικότητα – Από τη διάγνωση στην κοινωνική ένταξη», το οποίο θα πραγματοποιηθεί στις 8 και 9 Δεκεμβρίου 2026, στο Ίδρυμα Ευγενίδου, στην Αθήνα.

Με αφετηρία την πολυετή εμπειρία του «ΑΛΜΑ» στην υποστήριξη ανθρώπων με αναπηρία και νευροδιαφορετικότητα και των οικογενειών τους, το Συνέδριο φιλοδοξεί να αποτελέσει έναν χώρο επιστημονικού διαλόγου, ανταλλαγής γνώσης και ανάδειξης σύγχρονων προσεγγίσεων για τη νευροδιαφορετικότητα.

Στο επίκεντρο του Συνεδρίου θα βρεθούν ζητήματα που αφορούν τη διάγνωση, την πρώιμη παρέμβαση, την εκπαίδευση, την υποστήριξη των ατόμων και των οικογενειών τους, την ενδυνάμωση και την κοινωνική ένταξη, με τη συμμετοχή επιστημόνων και επαγγελματιών από διαφορετικούς κλάδους.

Το Συνέδριο απευθύνεται σε ιατρούς και επαγγελματίες υγείας, εκπαιδευτικούς, επαγγελματίες που δραστηριοποιούνται στον χώρο της αναπηρίας και της ειδικής αγωγής, καθώς και σε κάθε ενδιαφερόμενο για τη νευροδιαφορετικότητα και τη δημιουργία μιας περισσότερο συμπεριληπτικής κοινωνίας.

📅 8–9 Δεκεμβρίου 2026
📍 Ίδρυμα Ευγενίδου, Αθήνα

Για περισσότερες πληροφορίες σχετικά με το πρόγραμμα, τις θεματικές ενότητες και την εγγραφή στο Συνέδριο, μπορείτε να επισκεφθείτε την επίσημη ιστοσελίδα της διοργάνωσης https://mdcongress.gr/event/alma-2026/ 

